જેતપુરઃ જેતપુરમાં કારખાનામાંથી નિકળતું કેમીકલ યુક્ત નદી નાળામાં થઇને પ્રદુષણ વિપુલ પ્રમાણમાં ફેલાતું હોવાના પગલે આશરે વીસેક દિવસ પહેલા નેશનલ ગ્રીન ટ્રીબ્યુનલનાં અધિકારીઓ રૂબરૂ આવીને ભાદર નદીમાં વહેતું પ્રદુષણ જોયું તથા અલગ અલગ વિસ્તારોમાં સ્થળ તપાસ કરીને કલેકટરને સુચના આપી હતી કે, જેતપુરમાં અલગ અલગ ટીમો દ્વારા ગેરકાયદે પ્રદુષણ ફેલાવતા ઘાટો તથા સોફરો તોડી નાખવા હુકમ કર્યો હોય જેથી સુરવો નદી નજીકના ખીરસરા, વાડાસડા, ખજુરી ગુંદાળા, સ્ટેશન વાવડી, ચારણીયા તથા ભાદર નદી નજીકના મોણપર, દેરડી, રબારીકા, બાવા પીપળીયા તથા છાપરવાડી ડેમ નજીકના પ્રેમગઢ, મેવાસા, વાડાડુંગરા, જેપુર, જાબુંડી ગામોમાં સતત ચોથા દિવસે જીપીસીબી ટીમ, પ્રાંત અધિકારી ટીમ, મામલતદાર ટીમ, પોલીસ, ભાદર ઇરીગેશન ટીમ સહિતના અધિકારીઓએ ૧૮૩ અનધિકૃત સાડી ધોલાઇ ધાટો તોડી પાડવામાં આવ્યા હતા.